RESOLUCIÓN do 18 de novembro de 2025 pola que se ordena a publicación do Acordo do Consello da Xunta de Galicia do 17 de novembro de 2025, polo que se aproba a modificación da relación de postos de traballo de Administración xeral e de Administración especial da Administración xeral da Comunidade Autónoma de Galicia.
Consellería de Facenda e Administración Pública — III. Outras disposicións — 19/11/2025

No
Boletín Oficial del Estado
núm. 134, do 5 de xuño de 2021, publicouse a Lei orgánica 8/2021, do 4 de xuño, de protección integral á infancia e á adolescencia fronte á violencia. O obxecto desta lei é garantir os dereitos fundamentais dos nenos, nenas e adolescentes á súa integridade física, psíquica, psicolóxica e moral fronte a calquera forma de violencia, asegurando o libre desenvolvemento da súa personalidade e establecendo medidas de protección integral, que inclúan a sensibilización, a prevención, a detección precoz, a protección e a reparación do dano en todos os ámbitos nos que se desenvolve a súa vida.
A Administración da Comunidade Autónoma de Galicia coa finalidade de dar unha resposta ampla e multidimensional á Lei orgánica 8/2021, do 4 de xuño, cunha prioridade máxima á prevención necesaria, elaborou esta modificación da relación de postos de traballo de Administración xeral e de Administración especial da Administración xeral da Comunidade Autónoma de Galicia. Recolle os postos de traballo que comportan un trato repetido, directo e regular e non meramente ocasional con nenos, nenas ou adolescentes para os que o seu desempeño resulta indispensable o cumprimento do artigo 57 da dita Lei orgánica 8/2021, do 4 de xuño.
En consecuencia, consultadas as organizacións sindicais presentes na Mesa de Negociación da Comunidade Autónoma e a Comisión de Persoal, o Consello da Xunta de Galicia na súa reunión do 17 de novembro de 2025, adoptou o seguinte
Primeiro. Aprobar a modificación da relación de postos de traballo de Administración xeral e de Administración especial da Administración xeral da Comunidade Autónoma de Galicia, nos termos que se sinalan no anexo a este acordo.
Segundo. Ordenar a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 17 de novembro de 2025, relativo á aprobación da modificación da relación de postos de traballo de Administración xeral e de Administración especial da Administración xeral da Comunidade Autónoma de Galicia, coa finalidade de cumprir o dito acordo, de conformidade coa Orde da Consellería de Facenda do 8 de xaneiro de 2020 sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no
Diario Oficial de Galicia
como anexo a esta resolución.
Santiago de Compostela, 18 de novembro de 2025
Na vixente relación de postos de traballo de Administración xeral e de Administración especial da Administración xeral da Comunidade Autónoma de Galicia, modifícanse os seguintes postos de traballo, no seu apartado formación específica, quedando do seguinte xeito:
CÓDIGO
DESCRICIÓN DAS FORMACIÓNS ESPECÍFICAS